Hy het Woensdag vrae in die Nasionale Vergadering beantwoord en gesê daar is geen ander uitweg nie. Grond gaan onteien word.
Die adjunkpresident het ook gesê hy stem nie saam dat die land tegnies in ’n resessie is nie. Hy glo nie ’n omvattende oorsig is gedoen van die ekonomie nie.
“Kwartaallikse statistieke is gebruik – ons het nie die algehele statistieke oor ’n tydperk in ag geneem nie. Ek is egter vol vertroue dat ons as die regering dié gety sal verander. Ek is seker die president sal ’n paar aankondigings doen oor hoe die regering in die huidige situasie wil ingryp.”
In antwoord op ’n vraag oor die toename in verkragtings en seksuele aanrandings het Mabuza gesê mans moet die boodskap kry dat hulle hul optrede moet verander.